Diari Oficial de la Generalitat Valenciana


Sumari del DOGV 3937, del 12-02-2001 (2001/795)

Informació pública de les bases que han de regir la convocatòria de les places vacants incloses a l'oferta pública d'ocupació per als anys 1999 i 2000, de l'Ajuntament de Dénia.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/795


Data del document
:   23-01-2001

Organisme emissor
:   Ajuntament de Dénia

Tipus de document
:   Convocatòria

Descriptors 

:   * Dénia
    * personal de serveis
    * administració local
    * concurs administratiu

Informació pública de les bases que han de regir la convocatòria de les places vacants incloses a l'oferta pública d'ocupació per als anys 1999 i 2000, de l'Ajuntament de Dénia. [2001/Q795]
  
L'Ajuntament de Dénia convoca proves selectives per a cobrir les places que seguidament es detallen, vacants a la plantilla de personal laboral d'aquesta corporació i incloses a les ofertes d'ocupació públic d'aquesta administració dels anys 1999 i 2000.
  
Aquestes convocatòries es regiran per las bases aprovades per la Comissió de Govern en la sessió de data 8 de novembre de 2000, i que es transcriuen a continuació.
  
Relació de places de personal laboral convocades
  
Número Número
  
d'ordre de places Torn Denominació
  
1 1 Promoció interna Capatas de jardins
  
2 1 Promoció interna Encarregat d'instal·lacions
  
 esportives
  
3 1 Promoció interna Encarregat de la brigada
  
 d'obres i serveis
  
Bases específiques per a cobrir tres places de capatàs per a prestar els seus serveis en el poliesportiu municipal, brigada d'obres i parcs i jardins.
  
Primera. Objecte de la convocatòria i sistema de selecció
  
És objecte d'aquesta convocatòria la contractació laboral, entre el personal fix de l'Ajuntament de Dénia, de tres llocs de treball de capatàs per a prestar els seus serveis al poliesportiu municipal, brigada d'obres i parcs i jardins, de conformitat amb els criteris i normes de funcionament que a continuació s'exposen:
  
El sistema de selecció serà de concurs oposició.
  
Segona. Requisits dels candidats
  
Per a ser admés a aquesta selecció, els aspirants hauran de complir els requisits següents:
  
- Trobar-se en possessió d'algun dels següents títols acadèmics: Graduat Escolar, Formació Professional de primer grau o equivalent.
  
- Ser empleat municipal de l'Ajuntament de Dénia i titular d'una plaça de plantilla amb categoria d'oficial de primera.
  
- Tindre el permís de conduir classe B-1 o equivalent.
  
- Haver estat, almenys dos anys, com a personal fix al lloc de treball des del qual concursa, en qualsevol dels seus règims (laboral o funcionari).
  
Els aspirants a aquestes places hauran de presentar una instància dirigida a l'alcalde president en el Registre General d'aquest ajuntament, juntament amb un currículum vitae en el qual s'especifiquen les dades personals, acadèmiques i professionals que es vulguen fer valdre en el concurs, acompanyats dels certificats o documents justificatius cotejats dels mèrits al·legats; en cas contrari no seran tinguts en compte, a més hauran d'especificar a quin lloc desitgen presentar-se.
  
El termini de presentació de sol·licitus serà de 20 dies naturals a partir de l'endemà de l'anunci d'aquesta convocatòria.
  
Únicament es valoraran els mèrits adquirits fins a la data de presentació de les sol·licituds i no s'admetrà documentació a efectes de barem que no haja sigut aportada en l'esmentat termini.
  
Sols s'admetrà documentació fora de termini a efectes de baremació aquella que, abans de la finalització del termini de sol·licituds, haja sigut sol·licitada a l'organisme corresponent, i aquesta es presente abans que el tribunal valore el concurs. Per això, s'adjuntarà una còpia de la sol·licitud a la instància.
  
Tercera. Característiques generals
  
3.1 Incompatibilitats: durant el desenvolupament de la plaça no podrà compatibilitzar-se l'exercici d'aquesta amb un segon lloc de treball, càrrec o activitat en el sector públic o privat, llevat dels supòsits excepcionals que preveuen les disposicions vigents en matèria d'incompatibilitats.
  
3.2 Retribucions: al personal que desenvolupe el lloc de treball oferit li correspondran les retribucions íntegres del lloc de treball per al qual hagen sigut contractats.
  
3.3 Règim jurídic: el personal que siga contractat estarà subjecte al règim jurídic laboral al lloc de treball per al qual haja sigut contractat.
  
Quarta. Valoració de mèrits
  
Per fixar l'ordre de preferència per a l'adjudicació de les places convocades es valoraran els mèrits següents:
  
4.1 Els anys de servei prestats en els diferents administracions públiques, i es computaran a aquests efectes els serveis reconeguts a l'empara del que disposa la Llei 70/1978, de 28 de desembre, i el grau personal o si s'escau, la puntuació obtinguda en les proves d'accés quan es tracte de primera destinació.
  
El total de puntuació que es podrà obtenir en aquest apartat serà de 15 punts.
  
4.1.1 Antiguitat.
  
Per cada any complet d'antiguitat prestat en qualsevol administració pública: 1 punt.
  
4.1.2 Experiència en empreses privades.
  
Per serveis prestats en empreses privades en plaça igual o superior a la categoria convocada, 0,50 punts per any o fracció de servei fins un màxim de 5 punts.
  
4.1.3 Grau personal.
  
S'adjudicarà un màxim de 5 punts per la possessió d'un determinat grau personal consolidat dins de la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
4.2 La possessió de les titulacions acadèmiques i l'acreditació dels cursos de formació i perfeccionament així com el coneixement del valencià.
  
El total de puntuació que es podrà obtenir en aquest apartat serà de 15 punts.
  
4.2.1 Mèrits acadèmics:
  
Es valorarà fins un màxim de 2 punts la possessió d'alguna titulació acadèmica superior a l'exigida per optar a la plaça convocada, segons la següent escala:
  
- Per cada diplomatura o llicenciatura universitària: 2 punts.
  
- Per tindre el batxiller superior o equivalent: 1 punt.
  
4.2.2 Cursos de formació i perfeccionament:
  
L'assistència a cursos de formació i perfeccionament organitzats per l'Institut Valencià d'Administració Pública, escoles de formació de funcionaris, universitats o homologats per l'Institut Valencià d'Administració Pública, cursos de formació integrats en el pla de formació contínua de l'Ajuntament de Dénia i impartits per organitzacions sindicals o per la Diputació Provincial d'Alacant, que guarden relació amb les comeses inherents a la plaça convocada, es valoraran d'acord amb el següent criteri:
  
- Per cada curs de 100 o més hores de duració 1,50 punts.
  
- Per cada curs de 75 fins 99 hores de duració 1,25 punts.
  
- Per cada curs de 50 fins 74 hores de duració 1,00 punts.
  
- Per cada curs de 25 fins 49 hores de duració 0,50 punts.
  
- Per cada curs de 15 fins 24 hores de duració 0,25 punts.
  
El total de puntuació que es podrà obtenir en aquest apartat serà de 10 punts.
  
Cinquena. Oposició
  
Prova pràctica: consistirà en la realització de dos supòsits pràctics en el temps que el tribunal estipule com a necessari, dirigit a apreciar la capacitat dels aspirants i relacionats amb el lloc de treball (organització i comandament d'equips de treball i organització i funcionament municipal, especialment dels serveis municipals).
  
Aquests dos supòsits es valoraran de 0 a 10 punts cadascun d'ells, sent eliminats els aspirants que no obtinguen un mínim de 5 punts en cadascuna de les proves indicades.
  
Entrevista: els aspirants que hagen superat els dos exercicis anteriors mantindran una entrevista personal amb els membres del tribunal encarregat de realitzar aquesta selecció de personal que es valorarà amb un màxim de 4 punts.
  
Sisena. Tribunal qualificador
  
El tribunal qualificador estarà composat pels següents membres, junt amb els respectius suplents:
  
- President: l'alcalde president de l'ajuntament o regidor en qui delegue.
  
- Secretari: el de la corporació.
  
- Vocals:
  
· Caps de servei.
  
· Un representant de cada sindicat més representatiu.
  
· Representants de la comunitat autònoma i Institut Valencià d'Administració Pública.
  
Els vocals del tribunal posseiran igual o superior titulació acadèmica que l'exigida per als llocs de treball oferits.
  
El tribunal no podrà constituir-se ni actuar sense l'assistència, com a mínim, de la meitat més u dels seus membres, titulars o suplents.
  
Els membres del tribunal podran ser recusats pels aspirants de conformitat amb allò establit en l'article 28 i 29 de la vigent Llei de Procediment Administratiu (Llei 30/1992).
  
La qual cosa es fa pública perquè se'n prenga coneixement.
  
Contra aquest acord, que posa fi a la via administrativa, hi podeu interposar un recurs contenciós administratiu, davant l'òrgan jurisdiccional competent, en el termini de dos mesos, comptats a partir de la data de notificació d'aquesta; sense perjudici que pugueu exercitar, si escau, qualsevol altre que estimeu convenient.
  
De conformitat amb el que estableixen els articles 8 i 10 de la Llei 29/1998, de 13 de juliol, Reguladora de la Jurisdicció Contenciosa Administrativa (i sense perjudici del que disposa la disposició transitòria primera, punt dos), l'òrgan jurisdiccional competent davant el qual cal interposar recurs contenciós administratiu serà:
  
El Jutjat Contenciós Administratiu d'Alacant: quan es tracte d'aquestes matèries:
  
a) Qüestions de personal, llevat que es referisquen al naixement o extinció de la relació de servei dels funcionaris públics de carrera.
  
b) Gestió, inspecció i recaptació dels tributs i altres ingressos de dret públic regulats en la legislació de les hisendes locals.
  
c) Llicències d'edificació i ús del sòl i del subsòl, sempre que el seu pressupost no excedisca de 228.357.661 de pessetes, així com les d'obertura.
  
d) Declaració de ruïna i ordres d'execució d'obres de conservació, reforma y rehabilitació d'immobles.
  
e) Sancions administratives, qualsevol que siga la seua naturalesa, quantia i matèria.
  
- La Sala Contenciosa Administrativa del Tribunal Superior de Justícia de la Comunitat Valenciana en la resta de casos.